१८ घण्टा लोडसेडिङ बेहोरेका हामीलाई यसपालीको दशैं तिहारमात्र होइन, देश लोडसेडिङ मुक्त भयो भन्दा खुशी लागेको छ । दशैं जसरी उज्यालोमा बित्यो, तिहार पनि यसरी झलमल्ल भएर बित्यो । अहिले लोडसेडिङ छैन, बत्ती नभएर कसैका घरपरिवार, बन्दव्यापार, उद्योगधन्दा नचलेको समाचार आउन छाडेको छ । एकजना असल प्रशासक भयो भने एउटा संस्था कति सहज र सक्षम रुपमा चल्ने रहेछ भन्ने उदाहरण बनेका छन् कूलमान घिसिङ । आज देशलाई कूलमान घिसिङजस्ता प्रशासक चाहिएको छ । सपना देख्ने प्रधानमन्त्रीले यस्ता प्रशासक र नेताहरु छान्न सक्ने र तिनलाई जिम्मेवारी दिने हो भने देश यसैगरी झिलीमिली हुनसक्छ । देश यसैगरी उज्यालो बन्दै समृद्धशाली बन्नसक्छ ।
